Fyrirtækið Naust Marine, sem hefur verið með ellefu stór verkefni í Rússlandi, situr upp með vörur sem er ekki hægt að afhenda og fær ekki greiðslur frá rússneskum viðskiptavinum. Allt er stopp vegna innrásar Rússa í Úkraínu og efnahagsþvingana henni samfara.
Fyrirtækið Naust marine hannar, smíðar og selur veiðarfærabúnað fyrir fiskveiðiskip. Það er með stærri verkefni í nýsmíði í Rússlandi en nokkru sinni frá því að það hóf starfsemi árið 1993. Eftir að efnahagsþvinganir og mótaðgerðir Rússa hófust, í kjölfarið á innlimum Krímskaga árið 2014, lögðu Rússar kapp á að verða sjálfbærir í sjávarútvegi sem öðru - sleppa?. Liður í því var að allir sem smíðuðu ný skip í Rússlandi fengju kvóta í staðinn. Þónokkur íslensk fyrirtæki hafa verið í samstarfi um nýsmíði skipa í Rússlandi. Bjarni Þór Gunnlaugsson, framkvæmdastjóri Naust Marine, segir að fyrirtækið hafi samið um búnað í tíu skip hjá einni skipasmíðastöð auk búnaðar fyrir eitt mjög stórt skip.
Þessi tíu skip plús þetta eina er eiginlega meira í nýsmíði heldur en öll hin árin sem við höfum verið að starfa.
Við erum allt í einu með samninga upp á fjóra milljarða, bara fyrir okkar samninga, þannig að þetta eru miklar upphæðir og það er mikið undir að sjálfsögðu en við erum líka búnir að afhenda sex af þessum tíu skipum og hluta af þessu eina skipi. Þannig að það er kannski innan við helmingur af þessu sem er eftir? Já við eigum svona helming eftir.
Hvorki er hægt að afhenda búnað til Rússlands né fá greitt. Ekki er heldur hægt að þjónusta viðskiptavinina. Tveir gámar frá Naust Marine sem voru á leið til Rússlands voru stoppaðir í Póllandi og sendir til baka. Fyrirtækið situr uppi með þann búnað og annan varning sem nota átti í smíðina.
Já við erum með hérna niðri á gólfi örugglega með verðmæti upp á 300 milljónir sem við komum ekki út. Þetta hefur aldrei verið svona mikið. Þetta er ekkert sem er venjulegt.
Bjarni segir að þótt þetta sé mikið áfall fyrir fyrirtækið og viðskiptavini þess sé staðan auðvitað verst fyrir fólkið sem þarf að þola hernaðarinnrás.
Þetta er bara skelfilegt ástand og vonandi tekur þetta af sem fyrst fyrir alla.
